Amatőrök élvonalban: Zsámbékon az online edzések mellett a környezetet is megszépítették!

**Bár a vírus terjedésével egyre-másra érkeznek a hírek a profi klubokról, nehézségekről, fizetéscsökkentésről, a háttérről nem nagyon esik szó. A mifocink.com új sorozatában amatőr kluboknál nézünk szét. Kíváncsiak vagyunk, az amatőr klubok hogyan élik túl a helyzetet, mit gondolnak, hogyan tudják megtartani a náluk sportolókat. A héten Zsámbékon jártunk!**

**Zsámbék, bár Pest megyében található, a két megye közelsége miatt mégis a Komárom-Esztergom megyei bajnokságban szerepel. A felnőtt csapat az I. osztály élvonalához tartozik, de a klub az utánpótlás-nevelésben is jeleskedik: U7-től minden korosztályban versenyeztet csapatot.
- Nagyon érzékenyen érint minket ez a helyzet, lényegében teljesen leálltunk – mondta a mifocink.com-nak Bors Attila, az egyesület elnöke. – Legalábbis ami az edzéseket illeti. A mostani időt ugyanis arra is használjuk, hogy szépüljön a sporttelep.**

**Zsámbékon az elmúlt években megújultak az öltözők, a játékosok pedig két füves és egy kisméretű kézilabda pályán készülhet(nének) a hétvégi mérkőzésekre.**

* Most levágtuk a gazt, a gallyakat. Lefestettük a korlátot, felújítottuk a kispa**d**okat. A hátsó e**d**zőpályát is fejlesztjük, és a kapuk előtti, fokozatosan igénybevett területet is fűvesítjük. Szerencsére az önkormányzat jóvoltából van egy gon**dnokunk, aki, bár csökkentett munkaidőben, de szinte minden kint van a sporttelepen.**  Persze, a gyerekek kezét sem enge**d**jük el.

Mint megtu**d**tuk, Zsámbékon több mint 150 gyerek focizik, az e**d**zők és maga az elnök is szinte napi kapcsolatban van velük.
- Sőt, az e**d**zők különböző e**d**zésprogramokat, otthon elvégezhető fela**d**atokat tesznek fel a csapatok online csoportjaiba, különböző játékokat, versenyeket szerveznek.

Bors Attila nem fél attól, hogy elveszítik a gyerekeket, sőt!
- Arra számítok, hogy a fiatalok futballra „kiéhezve” térnek maj**d** vissza hozzánk, amint lehet. Nem tu**d**juk, hogy mikor és hogyan lehet maj**d** befejezni a bajnokságokat, **d**e már tervezzük a nyári e**d**zőtáborokat. A legkisebbeknél már hagyomány, hogy a bajnokság vége után két hetes, napközi ren**d**szerű tábort szervezünk, reméljük, ez most sem mara**d** el. A nagyobbakat, sőt a felnőtteket is szeretnénk a nyáron e**d**zőtáboroztatni, bízunk abban, hogy erre lesz lehetőségünk. Szerintem már min**da**enki szeretne focizni!